Škrěkawa
Škrěkawa (serbsce tež kabija abo soja; łaćonsce Garrulus glandarius) je spěwaty ptak ze swójby rapačich ptačkow (Corvidae).
Wona je po Europje, dźělach Sewjerneje Afriki a Bliskeho wuchoda kaž tež po šěrokim pasmje přez Aziju hač do Indochiny rozšěrjena. Lehnje w swětłych lěsach wšěch razow, w srjedźnej Europje pak wosebje w měšanych a lisćowych lěsach.
Z dołhosću wot 32 do 35 centimetrow słuša k srěnjowulkim rapačim ptačkam. Rozpjeće křidłow wučini přerěznje 53 centimetrow a waha někak 170 gramow. Charakteristiske su módre pjera při bokomaj.
bjn_Latn szl_Latn szl_Latn szl_Latn